Plan for næste fase af genåbningen er på plads, og det indebærer blandt andet åbning af caféer, skoler og professionel idræt.

Regeringen og Folketingets partier er torsdag eftermiddag blevet enige om en plan for den næste fase af genåbning af Danmark. Det oplyser Statsministeriet i en pressemeddelelse. Det betyder, at følgende får lov at åbne i den nye fase Butikker Restauranter og caféer Folkeskolen for eleverne i 6.-10. klasse Efterskolerne Hjemmearbejde i private virksomheder Professionel idræt uden tilskuere Ind- og udlån på biblioteker (18. maj) Udendørs idræts- og foreningsliv Folkekirken og trossamfund Zoologiske anlæg, hvor gæsterne transporterer sig i bil, kan være åbne. Mette Frederiksen har tidligere annonceret, at anden fase af genåbningen ville træde i kraft fra den 11. maj, men sådan er det ikke for alle. For det første understreger aftaleparterne, at de sundhedsfaglige retningslinjer, som Sundhedsstyrelsen formulerer, skal følges. Muligt at åbne meget Aftalen om næste fase af genåbningen er faldet på plads, efter at Statens Serum Institut onsdag offentliggjorde en rapport , der omend med en betydelig usikkerhed viste, at det er muligt at åbne en ganske stor del af samfundet op, uden at antallet af indlagte og intensivpatienter vil stige væsentligt. Det kræver dog, at danskerne fortsætter med at holde afstand, vaske hænder og spritte af. Foruden aftalen om genåbningens fase to har statsministeren tidligere proklameret, at der torsdag også skal forhandles om en plan for, hvad der skal med i øvrige genåbningsfaser. Ifølge TV 2s oplysninger fortsætter drøftelserne om det i statsministerens bolig på Marienborg torsdag aften.